આ પછી સ્ટુડન્ટ્સને બ્રેઇન સ્કેનિંગ સ્ટડીમાં ભાગ લેવા જણાવાયું. આ માટે ૪૨ સ્ટુડન્ટ્સ સંમત થયા. એફએમઆરઆઇ નામના સાધનની મદદથી તેમના મગજમાં ચાલતા રક્તના પ્રવાહને નોંધવામાં આવ્યો. પાર્કિન્સન અને તેમના સાથીઓએ પૃથક્કરણ બાદ નોંધ્યું કે, આ સ્ટુડન્ટ્સના મગજના રક્ત પરિભ્રમણની સંરચનામાં એક મજબૂત એકતા જોવા મળી હતી. આશ્ચર્યની વાત તો એ હતી કે, આ તમામ ૪૨ સ્ટુડન્ટ્સે વંશીયતા, ધર્મ અને પરિવારની આવક બાબતે એકસરખો અને સમાન પ્રતિભાવ આપ્યો હતો.